**NOTĂ INFORMATIVĂ**

la proiectul Hotărârii Consiliului de Administraţie al Agenției Naționale pentru Reglementare în Comunicaţii Electronice şi Tehnologia Informaţiei

privind modificarea Anexei la Hotărârea Consiliului de Administraţie al ANRCETI nr. 16/2016 cu privire la aprobarea Instrucţiunii privind plata de reglementare şi monitorizare în domeniul comunicațiilor poștale

|  |
| --- |
| 1. **Condițiile ce au impus elaborarea proiectului și finalitățile urmărite**
 |
| În conformitate cu prevederile art. 36 din Legea comunicaţiilor poștale nr. 36/2016 (Monitorul Oficial al Republicii Moldova, 2016, nr. 114-122, art. 225), cu modificările ulterioare (Legea 36/2016) furnizorii de servicii poștale au obligația să achite ANRCETI plăţile de reglementare şi monitorizare, calculate reieșind din cuantumul stabilit de ANRCETI prin decizia sa, care se publică anual, până la data de 1 noiembrie, în Monitorul Oficial al Republicii Moldova.Achitarea plăţilor de reglementare şi monitorizare de către furnizorii de servicii poștale se efectuează în conformitate cu *Instrucţiunea privind plata de reglementare şi monitorizare în domeniul comunicațiilor poștal*e, aprobată prin Hotărârea Consiliului de Administrație al ANRCETI nr. 16/2016. Prin Legea nr. 77/2023 pentru modificarea Legii comunicaţiilor poștale nr. 36/2016 a fost modificat art. 36 alin. (3) al legii respective, fiind modificat termenul de achitare a plății de reglementare şi monitorizare de către furnizorii de servicii poștale. Astfel, urmare a modificării menționate, furnizorii de servicii poștale au obligația de achitare a plății de reglementare şi monitorizare trimestrial sau anual, până în ultima zi a lunii imediat următoare trimestrului sau anului de gestiune. Ținând cont de cele menționate, ANRCETI a elaborat proiectul Hotărârii Consiliului de Administraţie privind modificarea Anexei la Hotărârea Consiliului de Administraţie al ANRCETI nr. 16/2016 cu privire la aprobarea Instrucţiunii privind plata de reglementare şi monitorizare în domeniul comunicațiilor poștale în vederea conformării Instrucţiunii cu termenul prevăzut de lege. |
| 1. **Principalele prevederi ale proiectului și evidențierea elementelor noi**
 |
| Principalele prevederi ale proiectului Hotărârii Consiliului de Administraţie privind modificarea Anexei la Hotărârea Consiliului de Administraţie al ANRCETI nr. 16/2016 cu privire la aprobarea Instrucţiunii privind plata de reglementare şi monitorizare în domeniul comunicațiilor poștale sunt:1. extinderea termenului de prezentare de către furnizorii de servicii poștale la ANRCETI a Raportului privind venitul provenit din activitățile de furnizare a serviciilor poștale, de la data de 20 ianuarie la data de 25 ianuarie a fiecărui an;
2. extinderea termenului de achitare de către furnizorii de servicii poștale a plății de reglementare şi monitorizare, de la data de 25 ianuarie la ultima zi a lunii imediat anului de raportare.
 |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**
 |
| Nu este necesitate. |
| 1. **Fundamentarea economico-financiară**
 |
| Costuri suplimentare, legate de elaborarea și implementarea prezentului proiect de Hotărâre a Consiliului de Administrație al ANRCETI nu sunt necesare. |
| 1. **Modul de încorporare a actului în cadrul normativ în vigoare**
 |
| Proiectul Hotărârii Consiliului de Administrație al ANRCETI este elaborat în temeiul și în conformitate cu cerințele legislației naționale și europene, nu vine în contradicție cu legislația națională și tratatele internaționale la care Republica Moldova este parte. Astfel, în urma aprobării prezentului proiect nu va fi necesară modificarea sau completarea cadrului normativ conex. |
| 1. **Avizarea și consultarea publică a proiectului**
 |
| În scopul respectării prevederilor Legii nr. 239/2008 privind transparența în procesul decizional, proiectul Hotărârii Consiliului de Administrație al ANRCETI a fost plasat spre consultare publică pe pagina de Internet a ANRCETI [www.anrceti.md](http://www.anrceti.md), compartimentul *Transparența decizională*, secțiunea *Consultări pe pagina web*, pentru perioada 06.07.2023-24.07.2023.În cadrul consultării publice propuneri și recomandări asupra proiectului de hotărâre nu au parvenit. |

**Director ANRCETI Sergiu GAIBU**